Seong-jin Cho

Seong-jin Cho (koreansk: 조성진 Seong Jin Cho; født 28. mai 1994 i Seoul i Sør-Korea) er en sørkoreansk klassisk pianist.

Han begynte å ta pianotimer da han var seks år gammel og hadde sin første konsert fem år senere.

I 2009 vant han Hamamatsu internasjonale pianokonkurranse, som den yngste noensinne. 

I 2011 vant han tredje premie ved Den internasjonale Tsjajkovskij-konkurransen (piano) i Moskva og ved Arthur Rubinstein internasjonale pianomesterkonkurranse. 

I 2012 flyttet han til Paris, der han studerte med Michel Béroff ved Conservatoire de Paris, der han avsluttet sine studier i 2015, samme år som han vant Frédéric Chopin Internasjonale Pianokonkurranse i Warszawa.

Han har gitt konserter sammen med blant andre Mariinskij-teaterorkesteret (dirigent Valerij Gergijev), Det franske radiosymfoniorkesteret, Tsjekkias symfoniorkester, Seoul symfoniorkester (alle sammen med Myung-whun Chung), München symfoniorkester (dirigent Lorin Maazel), Ural symfoniorkester (dirigent Dmitrij Liss), Rundfunk-Sinfonieorchester Berlin (dirigent Marek Janowski), Russlands nasjonalorkester (dirigent Mikhail Pletnev) og Basel symfoniorkester (dirigent Mikhail Pletnev). Han har hatt turnéer i, blant annet, Japan, Tyskland, Frankrike, Russland, Polen, Israel, Kina og USA. 

Han har opptrådt på en rekke musikkfestivaler, blant annet Singapore internasjonale pianofestival og Edvard Grieg internasjonale pianokonkurranse. 

Han har kontrakt med Deutsche Grammophon og bor i Berlin.

Hans opptredener er blitt kalt «strålende»,  og «fascinerende», og hans spilleteknikk er blitt kalt «fenomenal», «skuddsikker», «perfekt», «fantastisk».

Æresbevisninger

 2008 - Frédéric Chopin internasjonale pianokonkurranse for unge pianister - Første premie
 2009 - Hamamatsu internasjonale pianokonkurranse - Første premie
 2011 - Den internasjonale Tsjaikovskij-konkurranse (piano) - Tredje premie
 2014 - Arthur Rubinstein internasjonale pianomesterkonkurranse - Tredje premie
 2015 - Den 17. internasjonale Chopin pianokonkurransen - Første premie (som den første koreaner)

Diskografi

Referanser 

Sørkoreanske pianister
Prisvinnere
Personer fra Seoul